«Қ. Жұбанов атындағы Ақтөбе өңірлік университеті» КеАҚ

қызметкерлері мен студенттерін тамақтандыру пунктін ұйымдастыру»

бойынша конкурс өткізу туралы хабарландыруға

3-қосымша

ШАРТ №\_\_\_\_

тұрғын емес үй-жайды жалға алу

Ақтөбе қ. «\_\_\_» \_\_\_\_\_\_\_\_202\_\_ ж.

Бұдан әрі «Жалға беруші» деп аталатын «Қ. Жұбанов атындағы Ақтөбе өңірлік университеті» КеАҚ, № \_\_\_\_\_\_\_\_\_\_\_\_\_\_ сенімхат негізінде әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тұлғасында, бір жағынан және «Жалға алушы» деп аталатын ЖК \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ негізінде әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тұлғасында, екінші жағынан, бірлесіп «Тараптар» деп аталып, «Қ. Жұбанов атындағы Ақтөбе өңірлік университеті» КеАҚ тұрғын емес үй-жайларды (алаңдарды) жалға беру мәселелері жөніндегі комиссияның 202\_\_ жылғы \_\_\_\_\_\_\_\_\_\_\_\_\_ № \_\_ хаттамалық шешімі негізінде осы Шартты (бұдан әрі - Шарт) жасасты:

1. **ШАРТТЫҢ МӘНІ**

1.1. Жалға беруші Жалға алушыға жалдау объектісін ақылы түрде уақытша иеленуге және пайдалануға беруге, ал Жалға алушы жалдау объектісін қабылдауға және келісімшарт бойынша жалдау ақысын төлеуге міндеттенеді. Жалға алушы жалға алынған объектіні жиһаз, техника және өзге де жарақтандыруды қоса алғанда, оның жұмыс істеуі үшін барлық қажетті заттармен өз есебінен жабдықтауға міндеттеме алады (растайтын құжаттарды қоса бере отырып). Осы Шарт шеңберінде жалға алушы енгізген бөлінбейтін жақсартулар жалдау мерзімі аяқталғаннан кейін жалға алынған объектіде қалады.

1.2. Жалға беру объектісі: меншік құқығымен Жалға берушіге тиесілі тұрғын емес үй-жай.

1.3. Жалға алу объектісінің орналасқан мекен-жайы: Ақтөбе қ., \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.4. Жалға алу объектісінің ауданы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.5. Жалға алу объектісінің нысаналы мақсаты: \_\_\_\_\_\_\_\_\_\_\_\_\_\_\_\_\_\_\_\_\_.

1.6. Жалға алудың басталу және аяқталу мерзімі: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1.7. Жалдау объектісі нысаналы мақсатқа сәйкес қызметті ұйымдастыру және жүргізу үшін беріледі. Жалға алушының жалдау мерзімі ішінде мақсатын өзгертуге құқығы жоқ.

1.8. Осы Шартқа қол қойылған кезде объект (алаң) үшінші тұлғалардың қандай да бір құқықтарымен ауыртпалық түсірмейді, объектке қатысты дау жоқ және тыйым салуға жатпайды.

1.19. Жалға беруші Жалға алушыға меншік құқығынсыз мүліктік жалдау объектісін иелену, пайдалану құқығын береді. Меншік құқығы Жалға берушіде қалады.

**2. ЖАЛДАУ МЕРЗІМІ ЖӘНЕ ШАРТТЫ ҰЗАРТУ ТӘРТІБІ**

2.1. Шарт оған қол қойылған күннен бастап заңдық күшіне енеді және \_\_\_\_\_\_\_\_\_\_\_\_\_\_\_\_ 202\_\_ ж.бастап туындаған Тараптардың құқықтық қатынастарына өз күшін таратады және \_\_\_\_\_\_\_\_\_\_\_\_\_\_ 202\_\_ж. дейін қоса алғанда қолданылады.

2.2. Жалдау мерзімі/ шарттың қолданылу мерзімі аяқталғаннан кейін не шартты мерзімінен бұрын бұзған кезде не жалға алушы алаңды жалға беруден мерзімінен бұрын бас тартқан кезде, ол қалыпты тозуды ескере отырып, жалға алған күйінде алаңды босатуға және жалға берушіге қайтаруға міндетті. Әрбір жеке алаңды қайтару алаңды қабылдау-беру актісімен рәсімделеді, оны Тараптар Шарттың қолданылуы тоқтатылған күннен бастап 3 (үш) жұмыс күнінен кешіктірмей жасауы және қол қоюы тиіс.

2.3. Шартты мерзімінен бұрын бұзған немесе жалға алушы алаңды жалға беруден мерзімінен бұрын бас тартқан жағдайларда Тараптар қосымша келісім жасап, оған қол қоюға тиіс.

2.4. Өз міндеттерін тиісінше орындаған Жалға алушының шарт мерзімі өткеннен кейін осы Шартты өзге де тең жағдайларда, жаңа мерзімге жасасуға басқа адамдар алдында басым құқығы болады. Бұл ретте, Жалға алушы осы Шартта көрсетілген мерзімде, ал егер шартта мұндай мерзім көрсетілмесе, шарттың қолданылуы аяқталғанға дейін ақылға қонымды мерзімде осындай шарт жасасу ниеті туралы Жалға берушіні жазбаша хабардар етуге міндетті.

**3. ТӨЛЕМ ТӘРТІБІ**

3.1. Тұрғын емес үй-жайды (алаңды) бір айға жалдау ақысының мөлшері - \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_) теңге. 1 ш. м. үшін \_\_\_\_\_\_\_\_\_ теңге.

3.2. Жалға алушы есептегіштердің көрсеткіштеріне және/немесе екі тарап өкілдерінің қатысуымен алынатын белгіленген тарифтерге сәйкес Жалға берушіге коммуналдық қызметтердің шығындарын өтейді. Коммуналдық қызметтерге сумен жабдықтау, электрмен жабдықтау, су бұру, жылумен жабдықтау кіреді.

3.3. Жалға алушы жалдау ақысын ай сайын ағымдағы айдың 10-күнінен кешіктірмей, Шарттың 10-тармағында көрсетілген жалға берушінің банктік шотына қолма-қол ақшасыз ақша аудару жолымен төлейді.

3.4. Шартта көрсетілген жалға берушінің банктік деректемелеріне ақшалай қаражаттың түскен күні төлем күні болып есептеледі.

3.4. «Қ.Жұбанов атындағы Ақтөбе өңірлік университеті» КеАҚ тұрғын емес үй-жайларды жалдау бойынша ақылы қызметтер бағасының прейскуранты өзгерген жағдайда Жалға берушінің талабы бойынша жалдау ақысының мөлшері қайта қаралуы мүмкін, бұл туралы Жалға беруші жалға алушыны күнтізбелік 30 (отыз) күннен кешіктірмей жазбаша хабардар етеді.

3.5. Демалыс кезеңінде (01.01. бастап 15.01 және 01.06 бастап. - 30.08 дейін) жалдау ақысы алынбайды.

**4. ТАРАПТАРДЫҢ ҚҰҚЫҚТАРЫ МЕН МІНДЕТТЕРІ**

4.1. Жалға беруші міндетті:

4.1.1. Жалға алушыға берілген аумақты пайдалануға кедергі жасамау;

4.1.2. Жалға алушының қызметкерлері және жалға алушы уәкілеттік берген/тартқан өзге де үшінші тұлғалардың жалға алынған алаңға кедергісіз қол жеткізуін қамтамасыз ету;

4.1.3. Энергиямен жабдықтауда, телекоммуникацияларда, жылыту, сумен жабдықтау жүйелерінде, бейнебақылау, өрт дабылы және т.б. апаттық жағдайлар туындаған жағдайда, жалға алатын алаңда орналасқан жабдықтың жоғалуына (жойылуына) немесе бүлінуіне, бұзылуына әкеп соғуы мүмкін жайттарды дереу, бірақ олар пайда болған сәттен бастап 12 (он екі) сағаттан кешіктірмей, бұл туралы Жалға алушыны хабардар ету;

4.1.4. Жалға алудың барлық кезеңіне жалға берілетін алаңда электр энергиясын үздіксіз және уақтылы беруді және сумен жабдықтауды қамтамасыз ету;

4.1.5. Жалға берілген алаңда ағымдағы/күрделі жөндеуді жүзеге асыру ниеті туралы Жалға алушыны жөндеу басталған күнге дейін кемінде күнтізбелік 30 (отыз) күн бұрын және Жалға алушының таңдауы бойынша не жалдау мерзімін тоқтата тұру, не жабдықтың орналасқан жерін өзгерту туралы жазбаша хабардар етуге міндетті.

4.2 Жалға беруші құқылы:

4.2.1. Жалға алушыдан алаңды күтіп-ұстауға және пайдалануға, жалдау мерзімі аяқталғаннан кейін алаңды қайтаруға қатысты Шарттың барлық талаптарын сақтауды талап ету;

4.2.2. Осы Шарт бұзылған күнге дейін күнтізбелік 30 күн бұрын жазбаша хабарлама жіберу арқылы біржақты тәртіппен бұзу (жалға алушы санитариялық-эпидемиологиялық және өртке қарсы нормаларды бұзған жағдайда);

4.2.3. Тұтынушыларға сатылатын тауарлардың, көрсетілетін қызметтердің сапасы туралы сауалнама жүргізу;

4.2.4. Жалға алушы Шарт бойынша өз міндеттемелерін орындамаған немесе тиісінше орындамаған, соның салдарынан Жалға алушының Жалға берушінің алдында ақшалай міндеттемелері болған жағдайда, Жалға берушінің кепілдік төлем есебінен жалға алушының борышын акцептсіз есептен шығаруды жүзеге асыруға құқығы бар.

4.2.5. Жалдау ақысы көтерілгенге дейін күнтізбелік 15 күн бұрын жазбаша хабарлама жіберу арқылы тұрғын емес үй-жайды жалға беру бағасын көтеру.

4.3. Жалға алушы міндеттенеді:

4.3.1. Алаңды осы Шарттың 1.1-тармағына сәйкес оның мақсатына сәйкес пайдалану, оны жарамды күйде ұстау, қажетті профилактикалық және жөндеу жұмыстарын уақтылы жүзеге асыру, санитарлық нормаларды, өрт қауіпсіздігі ережелерін, электр жабдықтары мен электр желілерін пайдалану ережелерін, сондай-ақ жылу жүйесі мен сантехникалық жабдықты пайдалану ережелерін сақтау;

4.3.2. Энергиямен жабдықтауда, телекоммуникацияларда, жылыту, сумен жабдықтау жүйелерінде, бейнебақылау, өрт дабылы және т.б. апаттық жағдайлар туындаған жағдайда, жалға алатын алаңда орналасқан жабдықтың жоғалуына (жойылуына) немесе бүлінуіне, бұзылуына әкеп соғуы мүмкін жайттарды дереу, бірақ олар пайда болған сәттен бастап 12 (он екі) сағаттан кешіктірмей, бұл туралы Жалға берушіге хабарлау және осындай жағдайлардың туындауына байланысты қолайсыз салдарды болдырмау/жою үшін барлық қажетті шараларды қабылдау;

4.3.3. Жалға алушының қызметінің нәтижесі алаңның жай-күйінің нашарлауына әкелмеуі, алаңға зиян келтіруіне жол бермеуі қажет, ал үй-жайды пайдалану кезінде немесе Жалға берушінің аумағында жұмыстар жүргізу кезінде Жалға берушіге материалдық залал келтірілген жағдайда келтірілген материалдық залалды Тараптар келіскен мөлшерде толық көлемде өтеуге не оны өз есебінен өз күшімен жоюға міндетті;

4.3.4. Шарт талаптарына сәйкес жалдау ақысын және коммуналдық қызметтерді төлеу;

4.3.5. Жалға берушімен қайта құру, қайта жоспарлау, техникалық қайта жарақтандыру, алаңның дизайны және басқа да күрделі жұмыстар, сондай-ақ жарнама, шартты белгілер мәселелерін жазбаша келісу;

4.3.6. СанЕмН (санитарлық-эпидемиологиялық ережелер мен нормалар) талаптарына сәйкес жалға берілетін үй жайды дератизациялау және дезинсекциялауды өз есебінен жүргізу;

4.3.7. Сантехникалық, электротехникалық және басқа да жабдықтардың апаттық жай-күйінің белгілері анықталған кезде бұл туралы Жалға берушіге 24 сағат ішінде хабарлауы қажет;

4.3.8. Жалға берілетін алаң орналасқан Жалға берушінің объектілерінде жұмыс режимін, ішкі тәртіп ережелерін сақтау;

4.3.9. Алаңды үшінші тұлғаларға қосалқы жалға бермеу;

4.3.10. Шартты негіздердің кез келгені бойынша бұзған жағдайда, алып жатқан үй-жайды 3 (үш) жұмыс күні ішінде босату және оны қабылдау-беру актісі бойынша Жалға берушіге қайтару.

4.3.11. Үй-жайды ағымдағы/күрделі жөндеу және/немесе кез келген жақсарту бойынша жұмыстар жүргізу үшін Жалға берушінің жазбаша рұқсатын алу;

4.3.12. Шарт бойынша жалдау мерзімі ішінде жабдықты монтаждау/бөлшектеу кезінде алаңға қатысты Қазақстан Республикасының қолданыстағы заңнамасында белгіленген қауіпсіздік техникасы, өрт қауіпсіздігі жөніндегі талаптарды, санитариялық нормаларды орындау;

4.3.13. Шарт бойынша оның орындалуын қамтамасыз ету мақсатында Жалға берушінің банк шотына екі айлық жалдау ақысы мөлшерінде кепілдік төлемін енгізуге міндетті, төлем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ теңгені құрайды

4.3.14. Жалға алынған объектіні оның жұмыс істеуі үшін қажетті барлық заттармен, соның ішінде жиһазбен, техникамен және өзге де жабдықтармен өз есебінен жабдықтау.

4.3.14. Жалға алушы тұрмыстық және өзге де қалдықтарды әкетуді ұйымдастыруды және оған ақы төлеуді, сантехникалық жабдықтың ақауларын, бұзылуларын (жууды қоса алғанда) жоюды дербес қамтамасыз етуге, жалға берілетін үй-жайда техникалық ақауларды жою үшін қажетті білікті мамандарды (электрик, сантехник және өзге де) өз есебінен және Жалға берушінің қатысуынсыз тартуға міндетті.

4.3.15. Жалға алушы көрсетілетін қызметтерді тұтынушы студенттерге қатысты іскерлік этика және дұрыс мінез-құлық нормаларын сақтауға, кемсітушілік, дөрекілік немесе кәсіби емес қарым-қатынас жағдайларын болдырмайтын құрмет пен қайырымды қарым-қатынасты көрсетуге міндеттенеді.

4.4. Жалға алушы құқылы:

4.4.1. Жалға берушіден Шарттың талаптарына сәйкес алаңды беруді талап ету;

4.4.2. Қазақстан Республикасының қолданыстағы заңнамасында немесе Шартта көзделген өзге де құқықтарды жүзеге асыру.

**5. ТАРАПТАРДЫҢ ЖАУАПКЕРШІЛІГІ**

5.1. Шарт бойынша міндеттемелерді орындамағаны/тиісінше орындамағаны үшін Тараптар Қазақстан Республикасының қолданыстағы заңнамасына және Шартқа сәйкес жауапты болады.

5.2. Шартта көзделген төлемдерді және коммуналдық қызметтерге арналған шығыстарды уақытылы өтемегені/мерзімдерін бұзғаны үшін Жалға алушы Жалға берушіге берешек сомасының 0,1% мөлшерінде, коммуналдық қызметтерді төлеу мен төлеуді кешіктірген әрбір күн үшін, бірақ жалдау ақысы мен коммуналдық қызметтер құнының 10%-нан аспайтын мөлшерде өсімпұл төлейді.

5.3. Айыппұл санкцияларын төлеу Тараптарды Шарт бойынша міндеттемелерді орындаудан босатпайды.

5.5. Жалға алушы тұрғын емес үй-жай уақтылы босатылмаған жағдайда Жалға берушіге үй-жай нақты босатылғанға дейін әрбір кешіктірілген күн үшін жалдау ақысының айлық құны сомасының 0,5% мөлшерінде өсімпұл төлейді. Бұл ретте Жалға беруші үй-жайды жалға алу мерзімі өткеннен кейін Жалға алушының мүлкінің сақталуына жауапты болмайды.

5.6. Жалға алушының осы Шартты жасасу үшін негіз болған анық емес мәліметтерді (деректерді) ұсынуы осы Шартты біржақты тәртіппен бұзуға себеп болып табылады.

5.7. Сауалнама нәтижелері бойынша студенттер (қызметтерді тұтынушылар) тарапынан теріс баға алған жағдайда, Жалға беруші осы жалдау шартын біржақты тәртіппен бұзуға, жалға алушыны болжамды бұзу күніне дейін кемінде күнтізбелік 10 (он) күн бұрын хабардар ете отырып, бұзуға құқылы.

**6. ФОРС-МАЖОР**

6.1. Тараптардың ешқайсысы Тараптардың еркі мен тілегінен тыс туындаған және жарияланған немесе іс жүзіндегі соғысты, жаппай тәртіпсіздіктерді, төтенше жағдайларды, карантинді, індеттерді, блокадаларды, өрттерді, дүлей зілзалаларды (жер сілкінісі, су тасқыны және т.б.), төтенше жағдайды енгізу, мемлекеттік органдардың актілерін (бұдан әрі - Форс-мажорлық жағдайлар) қоса алғанда, алдын ала болжауға немесе болдырмауға болмайтын мән-жайларға байланысты міндеттемелерді орындамағаны және/немесе тиісінше орындамағаны үшін екінші Тараптың алдында жауапты болмайды.

6.2. Тараптар мынадай мән-жайлар Форс-мажорлық мән-жайлар болып табылмайды деп шешті:

а) соның негізінде жалға алушының белгілі бір қызметпен айналысуға құқығы бар лицензияның, рұқсаттың, сертификаттың болмауы (қолданылу мерзімінің аяқталуы);

б) Жалға алушының қызметін тоқтата тұруға әкеп соққан және Жалға алушының Шарт бойынша қандай да бір міндеттемені орындай алмауына әкеп соққан Жалға алушының кінәлі әрекеттері.

6.3. Форс-мажорлық мән-жайларға сілтеме жасайтын Тарап ақылға қонымды мерзімде екінші Тарапқа осындай мән-жайдың туындауы және оның шарт бойынша міндеттемелердің орындалуына әсері туралы жазбаша ескертуге тиіс.

6.4. Форс-мажорлық жағдайлардың басталуының және ұзақтығының дәлелі «Атамекен» Қазақстан Республикасы Ұлттық кәсіпкерлер палатасының қорытындысы болып табылады.

6.5. Форс-мажорлық мән-жайлар жағдайында Шарттың қолданылуы осындай мән-жайлардың қолданылу мерзіміне толық көлемде немесе ішінара тоқтатыла тұруы мүмкін.

6.6. Егер Форс-мажорлық мән-жайлар күнтізбелік 30 (отыз) күннен артық жалғасатын болса, әрбір Тарап екінші Тарапқа Шартты бұзудың алдағы күніне дейін күнтізбелік 15 (он бес) күн бұрын жазбаша хабарлама жіберу арқылы Шартты бұзуға құқылы.

6.7. Форс-мажорлық мән-жайлардың қолданылуы нәтижесінде шарт бұзылған жағдайда, Жалға алушы төлемдерді тиісті Форс-мажорлық мән-жайлар басталған күнге дейінгі кезеңде енгізеді.

**7. ДАУЛАРДЫ ШЕШУ ТӘРТІБІ**

7.1. Шарт бойынша және/немесе оған байланысты туындауы мүмкін дауларды және/немесе келіспеушіліктерді Тараптар келіссөздер арқылы шешеді.

7.2. Егер Тараптар даулы мәселелер бойынша келісімге келмесе, Тараптардың кез келгені дауды Қазақстан Республикасының қолданыстағы заңнамасына сәйкес Жалға берушінің орналасқан жері бойынша шешу үшін Қазақстан Республикасының сотына жүгінуге құқылы.

7.3. Тараптар Шарт бойынша қолданылатын құқық Қазақстан Республикасының қолданыстағы заңнамасы болып табылатындығымен келіседі.

**8. ШАРТТЫ БҰЗУ ТӘРТІБІ**

8.1. Осы Шарт Тараптардың өзара келісімі бойынша шартты бұзу туралы тиісті келісімге қол қою арқылы бұзылуы мүмкін.

8.2. Жалға берушінің талабы бойынша шартты мерзімінен бұрын, оның ішінде біржақты тәртіппен бұзуға болады:

8.2.1. Егер Жалға алушы осы Шарттың кез келген талаптарын бұзуға жол берсе;

8.2.2. Жалға беруші заңды тұлға ретінде таратылса;

8.2.3. Әрекеті мақсатқа сай емес болуына байланысты Жалға берушінің бастамасы бойынша;

8.2.4. Осы Шартта немесе қолданыстағы заңнамада көзделген өзге де жағдайларда.

8.3. Шартты бұзған кез келген жағдайда Тараптар Шарттың қолданысы тоқтатылған күнге дейін 3 (үш) жұмыс күнінен кешіктірмей өз хабарламасын кері қайтарып алу құқығын сақтайды.

**9. ҚОРЫТЫНДЫ ЕРЕЖЕЛЕР**

9.1. Шарттың барлық коммерциялық талаптары, Тараптардың шаруашылық жүргізуші субъектілер ретіндегі қызметі туралы мәліметтер, өндірістік және коммерциялық сипаттағы мәліметтер, Шарт және Шарт негізінде жасалған шарттар бойынша міндеттемелерді орындауға байланысты Тараптар ұсынатын хат-хабарлар қатаң құпия болып табылады. Тараптар жария ету Қазақстан Республикасының қолданыстағы заңнамасында ұйғарылған не уәкілетті мемлекеттік органдардың ресми сұрау салулары негізінде жүзеге асырылатын жағдайларды қоспағанда, екінші Тараптың жазбаша келісімінен басқа, үшінші тұлғаларға ешқандай ішінара немесе толық ақпарат бермеуге міндеттенеді. Құпия ақпаратты жария еткен тарап Қазақстан Республикасының қолданыстағы заңнамасына сәйкес жауапты болады. Құпиялылық талаптары мерзімсіз сақталады.

9.2. Шарт бойынша барлық хабарламалар, хат-хабарлар және басқа да хабарлар Тараптарға жазбаша түрде беріледі және олар:

- жеке өзіне;

- телефакс және/немесе электрондық пошта арқылы info@zhubanov.edu.kz (жөнелту туралы растама болған жағдайда);

- осы Шартта көрсетілген тиісті мекенжай бойынша не хабарды алушы алдын ала көрсетуі тиіс басқа мекенжай бойынша (өзгерген жағдайда) алдын ала төлем жасалып, тапсырыс хатпен жөнелтілуге тиіс.

9.3. Шарт бойынша Тараптардың құқықтары мен міндеттемелерін үшінші тұлғаларға беруге болмайды.

9.4. Шарт Тараптар арасында қол жеткізілген келісімнің толық мәтінін білдіреді және Тараптардың Шарттың мәніне қатысты ауызша да, жазбаша да барлық алдыңғы уағдаластықтарын, уәделері мен ниеттерін алмастырады.

9.5. Тараптар төлем және пошта деректемелеріндегі барлық өзгерістер туралы осындай өзгерістер болған сәттен бастап 5 (бес) жұмыс күні ішінде бір-біріне хабарлауға міндетті. Осы факті туралы хабарламаған тараптың ақшаны және/немесе хат-хабарды алмау фактісіне сілтеме жасауға құқығы жоқ.

9.6. Шартқа кез келген өзгерістер мен толықтырулар, егер олар жазбаша нысанда жасалған, Шартқа Қосымша келісімдер немесе Қосымшалар түрінде рәсімделген және Тараптар немесе оған екі Тараптың уәкілетті өкілдері қол қойған жағдайда ғана жарамды деп есептеледі.

9.7. Шартта реттелмеген барлық өзге жағдайлар Қазақстан Республикасының қолданыстағы заңнамасымен регламенттеледі.

9.8. Шарт бірдей заңды күші бар екі данада жасалды, бір данасы Жалға алушыға, екінші данасы Жалға берушіге табысталады.

**10. ТАРАПТАРДЫҢ ЗАҢДЫ МЕКЕНЖАЙЛАРЫ МЕН ДЕРЕКТЕМЕЛЕРІ**

|  |  |
| --- | --- |
| Жалға беруші: | Жалға алушы: |
|  |  |